
Пресвятей Богородице 
в лень празднества чулотворней Ея 
иконе именуемей Донская 


(Месяца августа 19 дня) 
НА ВЕЛИЦЕЙ ВЕЧЕРНИ 


Блажен муж: 1-й антифон. 
На Господи, воззвах: стихиры, глас 1: 


Приидите, верных собори,/ преславное 
избавление града Москвы воспразднуем,/ 
се бо полчища вражеская,/ яко потоцы во– 
лы быстротекущия,/ на прилежащия веси 
устремишася,/ и множество добрых вои- 
нов/ души своя положиша./ О, чудо пре- 
славное, / о, сила молитвы Богоматере!/ Те- 
чение неукротимое иконою преграждаетса/ 
и в бегство обращается, / людие сия видеша,/ 


ралостию исполнишася/ и вопияху Бого- 
родице:/ радуйся, победо непобедимаа. 


Веселится днесь светло/ славнейший град 
Москва/ и обитель Твоя, Богородице,/ яко 
чулотворную икону Твою/тамо прославила 
еси] чудесы Божёственными,/ заступление 
Твоё державное ею показавши/ и агаря- 
ны победивши,/ да вси благодарственно 
вопием Ти:/ радуйся, Благодатная, Госполь 
с Тобою/ и Тобою с нами во спасение душ 
наших. 

Дивна дела Твоя, Господи,/ Пречистую 
Матерь Твою церкви даровал еси:/ без- 
помбщным скорую Послушницу,/ безза- 
щитным Избавительницу крёпкую,/ бе- 
зотвётным тёплое ходатайство,/ пристани- 
ще обуреваемым,/ погибшим взыскание, / 
предстоящибоТебе, всехВлалыце,/ молится 
непрестанно о всех нас. 

Дивное величие Твое исповёмы,/ Пресвя- 
тая Дево:/ взору веры предстойши,/ якогора 
величайшая добродётелей,/ лучами Солн- 
ца Правлы, Христа, озаренная,/ чистотою 
девства присно блистающая,/ живоносную 


воду благодати Святаго Духа/ преизобиль- 


но изливающая/ на всех, с верою и лю- 
бовию/ к Тебе притекающих. 


Слава, и ныне, глас 4: 

Гради, гради, Богородице,/ избавление 
носящи от сопротивнњх,/ Воевода есй 
полку святителей, / яко Тобою Сына Божия 
познахом,/ Воевода еси полку мучеников, / 
яко пред Крестом стоявшая, / Тебе же Самой 
оружие сердце проиде,/ Воевода еси пол- 
ку преполобных,/ яко Приснодева, чис- 


тотою Ангелы превозшедшаа,/ темже и нас 


защити,/ едина Заступнице Преблагосло- 
венная. 


Вход. Прокимен дне и чтения 
Богородичная. 
Бытия чтение 


(глава 28): 


Изыде Иаков от студенца клятвеннаго 
и иде в Харрань. И обрете место, и спа 
тамо, зайде бо солнце; и взят от камения 
места того, и положи возглавие себе, и спа 


на месте оном, и сон виде: и се лествица 
утверждена на земли, еяже глава досазаше 
ло небес, и Ангели Божии восхождаху и 
низхождаху по ней. Госполь же утверж- 


лашеся на ней и рече: Аз Бог Авраамов, 


отца твоего, и Бог Исааков, не бойся: 
земля, идеже ты спиши на ней, тебе дам 
ю и семени твоему. И будет семя твое, 
яко песок земный, и распространится на 
море, и ливу, и север, и на востоки, и воз- 
благословятся о тебе вся колена земная и о 
семени твоем. И се Аз с тобою, сохраняяй 
тя на всяком пути, аможе аще поидеши, 
и возвращу тя в землю сию, яко не имам 
тебе оставити, дондеже сотворити Ми вся, 
елика глаголах тебе. И воста Иаков от сна 
своего, и рече: яко есть Господь на месте 
сем, аз же не ведех. И убояся, и рече: яко 
страшно место сие, несть сие, но дом Божий, 
и сия врата Небесная. 


Пророчества Иезекиилева чтение 
(главы 43 и 44): 

Тако глаголет Господь: будет от дне 
осмаго и прочее, сотворят иереи на ол- 
тари всесожжения вашего и яже спасения 
вашего, и прииму вы, глаголет Алонай 
Господь. И обрати мя на путь врат святых 
внешних, зрящих на востоки, и сия бяху 
затворена. И рече Господђ ко мне: вра- 
та сия затворена будут и не отверзутся, и 
никтоже пройдет сквозе их, яко Господь 
Бог Израилев пройдет ими, и будут затво- 


рена. Яко игумен сядет в них снести хлеб: 


по пути еламских врат внидет и по пути 
его изыдет. И введе мя по пути врат святых, 
сущих к северу, прямо храму, и видех, и се 
исполнь славы храм Господень. 


Притчей чтение (глава 9): 


Премулрость созда себе дом и утвер- 
ди столпов седмь. Закла своя жертвенная, 
и раствори в чаши своей вино, и уготова 


свою трапезу. Посла своя рабы, созываю- 
щи с высоким проповеданием на чашу, 
глаголющи: иже есть безумен, да уклонит– 
ся ко мне. И требующим ума рече: при- 
идите, адите мой хлеб и пийте вино, еже 
растворих вам. Оставите безумие, и живи 
будете, и взыщите разума, ла поживете, и 
исправите разум в ведении. Наказуяй злыя, 
приймет себе безчестие, обличаяй же нече- 
стиваго, опорочит себе. Обличение бо не- 
честивому — раны ему. Не обличай злых, 
да не возненавидат тебе, обличай премудра, 
и возлюбит та. Дажль премудрому вину, 
и премудрший будет, сказуй праведному, 
и приложит приимати. Начало премӯд- 
рости — страх Господень, и совет святых — 
разум. Разумети бо закон помысла есть 
благаго: сим бо образом многое поживеши 
время, и приложатся тебе лета живота. 


На литии стихиры, глас 2: 


осуждения избави, Пресвятая Богоне- 


весто,/ и лютых прегрешении/ смиренную 


мою душу,/ и смерти измени молитвами 
Твойми,/ и даруй оправдание получити 
в день испытания, / еже получиша святых 
собори;/ покаянием очищена мя прежде 
конца покажи/ и слезными излиянии. 
Слёзы покаяния,/ яко миро многоцен– 
ное,/ в чистый плат со тщанием собирае- 
ши, Заступнице,/ да егла Страшному Суду 
грешная душа предстанет,/ плат сей, сле- 
зами исполненный,/ на весы Божия пра- 
восудия возложиши,/ да не имущей, чим 
грехи покрыти,/ милосёрдие Божие при- 
клониши/ и адския муки молёнием крёп- 
ким свободиши,/ кающихся прибежище. 


Слава, и ныне, глас тойже: 


Слезами радости паче жемчуга/ икона 
Твоя, Дево, украшаетса,/ множество плачу- 
щих нечаянную радость обретают,/ греш- 
ницы от внезапныя смерти избавляются, / 


молитвами Твоими, Всещёдрая. 


На стиховне стихиры, глас 8: 


Славное иконы Твоея на поле брани 
пришествие,/ Богородице Непорочная, 
песнословим здесь/ и Твое державное нам 
заступление/ от нашествия агаран достои– 
но празднуем,/ яко бо Мати суши Живо- 
та,/ от напрасныя смерти неповинных из- 
бавила есиј и гралы и веси от огня и меча 
сохранила еси,/ Путеводительнице Не- 
ложная нашего спасения. 

Стих: Помяну има Твое/ во всяком 
роде и роде. 

О, преславнаго чудесе!/ О, божёственна- 
го к нам, грешным, долготерпениа,/ яко, 
нашелшим на землю нашу лютым врагом / 
и вере зело поругаемей,/ непостижимое 
возмездие от иконы совершается./ Зрите 


убо, люлие российстии,/ колико может 


молитва Девы Пречистыя,/ како древних 
чудес подобие днесь нам является,/ како 
страх смерти на враги обращается,/ без- 
защитный же град, вопли жен оглашае- 
мый,/ весёлием и ралостию внезапу ис- 


полняется./ Слава Тебе, Заступнице наша 
Благая и Скорая. 

Стих: Слыши, Дщи, И виждь,/ И прикло- 
ни ухо Твое. 

Что Тя наречем, Пречистая?/ Реку ли тиху 
и многоводну,/ ако скорбьми изсушен- 
ная сердца наша/ благодатию напаяеши?/ 
Стену ли необориму Христовы Церкве, / 
стража ли града неусыпна,/ яко спасаеши 
от враг видимых и невйдимых?/ Темже, от 
напастей внезапных избавляемии,/ возо– 
пийм Владычице:/ радуйся, Всемилости- 
вая,/ надежды верных не посрамляющая. 


Слава, и ныне, глас 4: 


Преславная днесь совершаются, / Взбран- 


ная Воевода и Царица Небёсная/ грядёт 


Сама на супостаты/ и чудотворную икону, 
яко щит несокрушим,/ противу злочес- 
тивых поставляет,/ страхом велиим и смя- 
тением полчища вражия поражает,/ в бег- 
ство неудержимое обрашает,/ спасающи 
от огня и лютых град и чада Своя. 


Тропарь, глас 4: 


заступнице вёрных Преблагая и Скорая, / 
Пречистая Богородице Дёво!/ Малим Тя 
пред святым и чудотворним образом Тво- 
им,/ ла якоже древле от него заступление 
Твоё/ граду Москве даровала еси,/ тако и 
ныне нас от всяких бед и напастей мило- 
стивно избави/ и спаси луши наша, яко 
Милосердаа. 


МИ ТРОНА 


На Бог Господь: тропари по уставу. 
По 1-м стихословии селален, глас 1: 


Твоего милосердия сподобившеса, Бого- 
родице Дево,/ благодарственнал Тебе при- 
носим,/ зраку Пречистаго лица Твоего мо- 
лящеся и давидски вопиюще:/ Ты еси гора 
усыренная и колесница Божественная, / 
носящая Спаса душ наших. 


Слава, и ныне, праздника. 


По 2-м стихословии седален, глас 4: 


Бездну благоутробия рождшаа, Дево,/ 
источник милости нам источаеши, к Те- 
бе верою прибегающим,/ явилася бо есй 
спасение душ наших. 


Слава, и ныне, праздника. 


Величание: 


Величаем Та,/ Пресвятая Дёво,/ и чтим 
образ Твой святый,/ имже дивную победу 
на агаряны/ православным даровала еси. 


Ино величание: 


Величаем Та,/ Пресвятая Дёво,/ и чтим 
образ Твой святый,/ имже заступление 


дивное/ граду Твоему даровала еси . 


По полиелеи селален, глас 1: 


Радуиса, Благодатная Богородице дево,/ 
предстательство и прибежище рода хри- 


стианскаго,/ из Тебе возсия Солнце прав- 
ды, Христос Бог наш, / и веселится богохра- 
нимый град Москва,/ восприем чудо- 
творную Твою икону и Превечнаго Тво- 
его Младенца,/ полающаго нам велию 
МИЛОСТЬ. 


Слава, и ныне, праздника. 


Таже степенна, 1-й антифон 4-го гла- 
са. Прокимен глас 4: 

Помяну имя Твоё/ во всяком роде и роде. 
Стих: Слыши, Дщи, и виждь, и приклони 
ухо Твое. 

Всякое дыхание: Евангелие от Луки, за- 


чало 4. 


По 50-м псалме стихира, глас 6: 


Знамение побелное видевше,/ восхвалим 
Возбранную Горних Сил Воеводу,/ Все- 
мощную Заступницу./ Образ Твой чудный 
чтим, Пресвятая Дево,/ имже скорое за- 
ступление Твоё получаем,/ Покров бо еси 


наш,/ ливную силу онаго издревле велуще, / 


имя Твоё призываем./ Приидите, вси вер- 


нии,/ поклонимся образу Донския Божия 
Матере,/ град бо наш от огня и меча защи- 
щает./ Возблагодарим же и Владыку Госпо– 
ла и Честному Кресту Его поклонимся, / 
Сим бо побеждаем враги наша,/ зле нам 
лосаждающия. 


Канон, глас 4: 


Песнь 1 


Ирмос: Отверзу уста моя,/ и наполнятся 
Духа,/ и слово отрыгну Царице Матери, / 
и явлюся,/ светло торжествуя, и воспою, 
радуяся, Тоя чудеса. 

отверзи слух мой, Богоизбранная Дёво, / 
во еже разумети словеса откровения и по- 
знати путь спасениа,/ ла веру иму тверлую 
Избавителю Богу/ и воспою преливное Его о 
нас промышление. 

Отверзи, душе моя, очи вёры,/ и узри- 
ши многая благодеяния Божия Мате- 
ре,/ во дни тяжких обстояний отечеству 
нашему издревле являемая,/ и воспой, 


ралующися, милостивое Тоя заступление. 

Немощных здравие, разслабленных исце- 
ление,/ обидимых защищение, от насилия 
и злобы спасение,/ скорбных в нуждах По- 
мошнице,/ не перестай молитиса о чтущих 
Тя. 

Познай, душе моя, силу Честнаго и Живо- 
творящаго Креста Господна,/ сим бо присно 
побеждаем полки враг вилимых и невили- 
мых,/ молитвами Богородицы и всех святых, 
в земли Российстей просиявших. 

Слава: Грозное Божественное прещение 
врази разумеша/ пришествием чудотворнаго 
образа Твоего, Небесная Царице,/ страхом бо 
олержимии, в бегство внезапное обратиша- 
са,/ силою свыше гонимиим. 

И ныне: Глас хвалы и благодарения при- 
носим Ти, Владычице,/ и покланяемся пре- 
чистому образу Твоему,/ имже многажды на 
агаряны победу ларовала еси и рог наш воз- 


несла еси,/ Защитнице скорая рода христи- 


Песнь 3 


Ирмос: Твоя песнословцы, Богородице, / 
живый и независтный Источниче,/ лик 


себе совокупльшия, духовно утверди,/в 


Божественней Твоей славе,/ венцев славы 
сподоби. 

Житейскими попечении и сластьми ис- 
кушаемии, / Тебе, источнику тишины и 60– 
гомыслия, песни приносим:/ утоли жажду 
духовную, / ум наш к Небу возвели, пре- 
вышшая Горних Сил. 

Ума моего просвещение, воли слабыя 
укрепление,/ сердца унылаго радование 
Ты еси, Преблагословеннаа,/ молю Та усер- 
дно:/ вся силы души моея обнови. 

Слава Тебе, Всенепорочная,/ любящим 
Та девам неотъемлемое сокровище,/ цело- 
мудриа источниче, Небесныя сладости от- 
кровение,/ уныния и печали истребление, / 
смиренных и боголюбцев венчание и по- 
стников удобрение. 

Изглади грехопадения юности,/ прии- 
ми покаяние старости моея, Царице Не- 


бесная,/ се бо от чрева матере моея даже 
доныне враг не отступает,/ не попусти мя 
творити похоти егӧ,/ но узы греховныя 
разреши и помилуй мя. 

Слава: Како умолю Та, Богоневесто, усты, 
злословия исполненными,/ или кую песнь 
вознесу, совестию обличаемь?/ Возмогу ли 
познати истину, лжи сослужитель, сосуд 
гнева Божия сый?/ Но, Жизнедательнице, 
страстьми умерщвленную душу мою ожи- 
ВИ. 

И ныне: Врагу лютому подступающу, / 
многое множество старцев и жен прости- 
рают Ти немошнёи руце с воплем креп- 


ким:/ прииди, Мати Милосердия, / прииди, 


от лютыя смерти избавляющая,/ ускори 
спасти град и люди Твоя. 


Селален, глас 8: 


Блажим Тя, вси роди, Богородице Дёво,/ 
в Тя бо Невместимый Христос Бог наш вме- 
ститися благоволи,/ день бо и нощь моли- 
шися о нас, и роди христианстии Твойми 


молитвами утверждаются./ Тем воспевающе, 
вопием Ти:/ радуйся, Благолатная, Господь с 
Тобою. 


Песнь 4 


Ирмос: Седяй в славе на Престоле Боже- 


ства/ во облаце легце,/ прииде Иисус Пре- 


божественный,/ Нетленною Дланию, и 
спасе зовущия:/ слава, Христе, силе Твоей. 

О, великая сила слез! О, незлобие Вла- 
дыки!/ За мене, падшаго, Сам страждет!/ 
Ты же, Богомати, у Креста Сына Своего 
стоявшая,/ неизследнуо глубину Божия 
снизхождения нам покажи/ и неосуж- 
денно причаститиса святых и страшных 
Таин сподоби. 

мати чада злонравнаго побеждается сер- 
доболием/ и не может его презрети,/ темже 
паче Ты, Благоутробная,/ преукрашенное 
жилище Божия снизхождениа,/мене, по- 
следнеишаго, не оставляеши/ и друг друга 
тяготы носити нас научаеши. 

Облистай мя светом Божественнаго лика 


Твоего, Отрало моя Пречистая,/ да нощ- 
ная вознесу Ти моления,/ услыши возды- 
хания немолчная/ и памятию смертною от 
прелести греха спаси. 

Плачет старость моя, лишися бо сынов и 
лшерей,/ несть опоры в жизни одиноцей, / 
но були мне столп и крепость, свобождение 
печалей, Благая Утешительнице,/ и до кон- 
ца дний моих сохрани мя от зла. 

Слава: Неизреченною силою благодати 
возбрани скверным помыслом,/ обуре- 
вающим мя, Дево Чистая, / запрети им, и да- 
лече отгони,/ и Божественных песнопений 
делатела мя сотвори, / да неленостно послу- 
жу Богу моему. 

И ныне: Воинств благопоспешение, 
борцев мужество,/ храбрых споборнице, 
Воеводо Возбранная,/ молим Тя крепость 


оружию нашему даровати, ла низложе- 


ны булут востающии на ны,/ Тобою бо 
победы возавижутса. 


Песнь 5 


Ирмос: Ужасошася всяческая/ о Бо- 
жественней славе Твоей, / Ты бо Неискусо- 
брачная Дево,/ имела еси во утробе над 
всеми Бога/ и родила еси Безлетнаго Сына, / 
всем воспевающим Та,/ мир подавающая. 


^ # ^ ^ 
Прамати Ева, в раю согрешивши,/ мук 


рождения содёла мя причастна,/ но Ты, 
Благодатная, неболезненно Христа рожд- 
шая,/ чадородия ради душу мою спаси. 

Яко цвет сёльный, явися чадо моё в мир 
скорбей/ и дыханием смерти уже опалиса, / 
но по слову Господню воспою:/ блаженно 
детство, ибо Царство Небесное наслелит, / 
Ты же, Владичице, прекращение возды- 
ханий, / Сама, якоже веси, скорбь мою об- 
легчи. 

Очи Твой свётлеи с любовию на нищих 
призирают,/ и рука всегда сиротам и вдо- 
вицам простерта,/ славим неусыпное о 
них ходатайство/ и, образ Твой честный 
лобызающе, просим:/ не отврати лица 
Твоего от нас, в нужде ожесточенных. 


Тайны грех моих обличение ужасает ма, 
Пречистая,/ но ничтоже возможно утайти 
от Всевидящаго Ока, / се прибегаю к Твое- 
му милосерлию,/ даждь ми силу к пока- 
янию и Твойми молитвами покрый мою 
наготу. 

Слава: Гнев, ревнование и злоба в души 
моей гордей и тщеславней гнездятся,/ сам 
падаю и падших осуждати дерзаю,/ к Тебе 
прибегох, обуреваемых Спасительнице,/ 
страстей моих смрадное море изсуши. 

И ныне: Ужасает мя день Сула Божия, / 
Господу бо ведома вся помышления,/ не 
надеюся на добрая дела моя, несть бо тех 
у мене,/ но прошу молитв Твойх, греш- 
ных Споручнице. 


Песнь 6 


Ирмос: Божественное сие и всечестное/ 


совершающе празднество,/ богомудрии, 


Богоматере, приилите, руками восплещим, / 
от Нея рождшагоса Бога славим. 
Окаянную мою душу, влекомую лукавыми 


страстьми,/ свободи из плена, падших во- 
стание,/ радуется бо Владыка Твоему о 
грешных предстательству,/ прошения Твоя, 
яко Сын, исполняяй. 

Воздыхания тяжкая слышиши, Пребла- 
гословеннаа,/ скорбь сердца моего веду– 
щи,/ миро утешения и вино веселия воз- 
лей на раны лушевныя,/ мрак уныния 
прогоняющи. 

Помышляю труды подвижников:/ пост 
непрестанный, слёзы сокрушёния, мо- 
литвы всенбщныя,/ послушание нелице- 
мерное, терпение поношёний,/ ужасаюся, 


Мати Судии Праведнаго, моему нера- 


дёнию о спасёнии,/ от сна безчувствия ма 
пробули. 

Сущии во аде не могут Господа молити, / 
Ты же, Всемощная Предстательнице, яко 
Мати, дерзновение к Сыну имаши,/ молим 
Тя о сродницех наших и всех преставль- 
шихся,/ испроси им грехов разрешение. 

Слава: В смертный час слышу глас Госпо- 
да, пророком вещающ:/ прелостави Ми чад 

твойх,/ Аз поддержу и препитаю сирых тво– 
их./ И Ты, Мати Божия, буди чадом моим 
прибежище в день скорби. 

И ныне: На поли брани смерть царству- 
ет,/ Ты же, Владычице, верным воином 
молитвою матере жизнь сохраняеши, / 
убиенных же души в Царство света незахо- 
димаго вселяеши/ и тако от вечныя смерти 
избавляеши. 


Конлак, глас 8: 


Взбранной Воеводе победительная,/ яко 
избавльшеся от злых,/ благодарственная 
восписуем Ти, раби Твой, Богородице, / 
но яко имущая державу непобелимую, / 
от всяких нас бел свободи, да зовем Ти:/ 
радуйся, Невесто Неневестная. 


Икос: 


Ангел Предстатель с Небесе послан бысть 


реши Богородице: радуиса!/ И, со безплот- 
ным гласом воплошаема Та зря, Господи, 


ужасашеса,/ и стояше, зовый к Ней та- 
ковая:/ радуйся, Еюже радость возсияет;/ 


ралуйся, Еюже клятва исчезнет./ Ралуйся, 


падшаго Адама воззвание;/ радуйся, слез 
Ёвиных избавлёние./ Радуйся, высотб, не- 
улобовосходимая человеческими помыс- 
лы;/ радуйся, глубино, неудобозримаяиан- 
гельскима очима. / Радуйся, яко еси Царево 
селалище;/ радуйся, яко носиши Носяща- 
го вся./ Радуйся, звездо, являющая Солн- 
це;/ралуйся, утробо Божественнаго вопло- 
шения. /Радуиса, Еюже обновляется тварь; / 
радуйся, Еюже покланяемся Творцу./ 
Ралуйся,Невесто Неневестная. 


Песнь 7 


Ирмос: Не послужиша твари Бого- 
мудрии/ паче Создавшаго,/ но, огненное 
прещение мужески поправше,/ радоваху- 
ся, поюще:/ препетый отцев Господь и Бог, 
благословен еси. 

Аше вся веси, Бога же не веси, ничтоже 
веси, ищущим мудрости вития возвещает./ 


О Мати Божия!/ Неизслёдимая глубина 
Божиих откровений Тобою ависа,/ про- 
свети мой ум, во еже Господа Искупителя 
познати,/ Бога отец наших. 

Чего ради оскверняются путиё грешни- 
ка?/ Отвещает пророк Давид:/ того ради, 
яко несть Бога пред ним./ Открый очи мои 
омраченнеи, Чистая,/ да познаю везлесущие 
Творца всаческих,/ Бога отец наших. 

Вижлу покаяние Давилово:/ во вретище 
облекается, душу постом смиряет,/ питие 
плачем покаяния растворяет,/ полунощи 
встает на молитву,/ моя же молитва Богом 
отвергается,/ понеже не являю трудов, ни 
подвигов,/ имже ма, Благодатная, научи. 

Небесных Сил Царице,/ разсей обла- 
ки печали, смятения и бурю помыслов 
укроти,/ ларуй ми дух сокрушения и сми- 
рения,/ да из глубины сердца моего при- 
несу чистую молитву Богу отец наших. 


Слава: Сердце услаждается, егла благодать 


Твоя является/ мир, умиление и слезы раж- 
лаются,/ о Дево, радосте моя неизречен- 


ная,/ не презри мя, ожесточеннаго,/ но 
Сама посети, ла мук томления избавит мя 
Бог отец наших. 

И ныне: Никтоже избавит мя от смерти, / 
ни родителие, ни чада, / не спасет дар, ниже 
приношение,/ знаемии проводят токмо до 
гроба,/ гресй же мой останутся,/ услыши, 
Милосердаа, вопль мой, / да спасет мя огня 
вечнаго Бог отец наших. 


Песнь 8 


Ирмос: Отроки благочестивыя в пещи/ 


Рождество Богородичо спасло есть;/ тогда 
убо образуемое,/ ныне же деиствуемое,/ 
вселенную всю воздвизает пети Тебе:/ 
Господа пойте, дела,/ и превозносите Его 
во вся веки. 

Возраст юности и жажда наслаждения 
пленяют мою душу, Благодатная,/ но к 
вечному блаженству и славе святых обрати 
моя помышлёния, / да славословлю Госпо- 
ла моего/ и превознесу Его во вся веки. 

Волны неверия и скорбей лютых покры- 


вают мою лушу,/ но слышу глас Господа, 
глаголюща:/ маловёрный, почто усумнил- 
ся еси?/ К Тебе прибегох, Мати Божия,/ 
спаси мя и чада моя,/ в Тебе бо утверж- 
ление вёры имамы, / да превозносим Госпо- 
ла Творца во веки. 

Чревоугодию, нечистоте служу прилеж- 
но,/ за обиды местию воздаю,/ обличаемь, 
гневаюся напрасно,/ злословлю не ока- 
завших ми помощи, сам же немощных 
презираю,/ о Споручнице грешных, яви 
лолготерпение/ и от греха свободи мя во 
веки. 

Невозможно есть малою слезою великия 
скверны омыти и огнь геёнский угасити, / 
о Всемилостивая Мати,/ вижду ожесто- 
чение моё и молюся Ти:/ даждь ми слёзы 
покаяния, / да убелю одеяние души моея. 

Благословим Отца и Сына и Святаго Духа, 
Господа. 

С мольббю неотступною, надёждою 
крёпкою припадао Ти, Державная Вла- 


дычице: / зриши врага лютаго прибли- 


жёние,/ услыши в слезах притекших,/ 


востани скоро и, яко Благая, защити,/ да 
славлю Та, Мати Бога моего, во веки. 

И ныне: Плач мой в ралость обрати 
и сетование в веселие, Мати Милосердиа,/ 
и гӧрдыя замыслы враг моих сокруши,/ 
ла благословит Тя всяк язык и всяка плоть 
отныне и до века. 


Песнь 9 


Ирмос: Всяк земнородный/ да взыграет- 
ся, Духом просвещаемь,/ ла торжествует 
же безплотных умов естество,/ почитаю- 
щее священное торжество Богоматере,/ и 
да вопиет:/ радуйся, Всеблаженная Бого– 
родице,/ Чистая Приснодево. 

Призри на нищету душевную и всякую 
горечь услади,/ непостыдная надеждо 
наша,/ скорбящих ободрение, плачущих 
скорое утешение,/ неистощима бо со- 
кровища Твоя/ и, ралующися, даеши я 
всем, помощи требующим. 

Вкуситеи видите, яко благ Господь, / залю- 


бовию бо следует Господа познание./ ОТра- 
пёзо таинственных дарований!/ Сподоби 
мя неосужденно Животворящих Таин 
причащатися,/ во очищение грехов моих. 

Пред иконою Твоёю, зри, Владычице, 
житейское море волнуетса,/ спаси поги- 
бающих в волнах неверия и злобою ис- 
тощенных,/ волною Твоего милосердия 
изнесй на брег спасения, да зовут Ти:/ 
радуйся, от вечныя смерти избавление. 

Самомнением ослеплен, навыкох уко- 
ряти брата моего./ Како сообщу свет ближ- 
нему, тьмою лжи покрыт сый?/ Даруй ми, о 
Мати света, зрети моя прегрешения/ и 
брата моего согрешения терпети и с лю- 
бовию исправляти. 


Слава: Ангел смерти нападе на мя,/ пре- 


зирает моления, плачу не внемлет,/ раз- 
лучает мя безжалостно со чады, влечет мя 
насильно./ О Богомати, с Сыном Твойм 
крестныя муки разлелившая,/ матернюю 
скорбь о ближних утоли. 

И ныне: Землю Российскую в достояние 


Себе избравшая и утвердившая нас во бла- 
гочёстии,/ под покровом Твойм соблюди, 
Всепетая,/ образом Твойм честным от всех 


напастей сохрани, да зовем Ти:/ радуй- 


ся, Всемилостивая, в напастех скорая За- 
ступнице. 


Светилен: 


Торжествуем днесь, правовернии, во 
храме Твоём, Владычице,/ и Ты, Пре- 
чистая приими любовию приносймыя 
Тебе песни благодарственныя. 


На хвалитех стихиры, глас 5. 
Подобен: Радуйся: 


Красуйся, страно Российская, / радуйся и 
веселиса, граде Москва, / се бо святая и чу- 
лотворная Богоматере икона/ от донских 
предел чудес зарями возсия/ и бысть нам 
во спасение от нашествия иноплеменных/ 
и иных враг, видимых и невидимых, / и 
от всякия напасти. 


Радуйся, земле Российская,/ торжествуй 
и веселися, всечестный граде Москва,/ се 
образ Богородицы/ с поля брани грядет к 
тебе,/ се радость победы милостию Божи- 
ею возвещается,/ тьма убо скорби твоея 
ныне отгоняется,/ людие сладкое приём- 
лют утешение,/ воспойте, священницы, / 
воспойте песни хвалебныя, / величия Бо- 
гоматере достойныя,/ припадем, вернии, 
к Владычице всех,/ да пребулут покров и 
милость Ея над нами во веки. 

Красуйся, златоглавый чудный граде Мо- 
сква,/ радуиса и веселиса, обителе Дон- 
ская,/ се бо шествует к тебе икона Божия 
Матере,/ руками верных, яко знамение по- 
бедное, носима,/ блистанием зрака Своего 
враги прогоняющи,/ чадом же подающи 
живот и велию милость. 


Слава, и ныне, глас 2: 


Градите, христоименитии людие,/ 
праздник честен составим/ и песньми 


радостными воспоём Преславную Матерь 


Божию,/ яко от иконы Ея святыя, / нари- 


цаемыя Донския,/ заступление граду Мо- 
скве явися,/ темже поем Тебе, Владычице, 
песни хвалебныя,/ яко Заступнице Рос- 
сийския земли/ и Ходатаице нашего спа- 
сения. 
Славословие великое. 
Ектении. И отпуст. 
На Литургии Служба вся Богородице. 

Пресвятей Владычице нашей Бого- 
родице в честь и память чудотворныя 


иконы Ея нарицаемыя Донския 


Конлак 1 


Взбранной Воеводе победительная, яко 
избавльшеся отзлых, благодарственнаявос- 
писуем Ти раби Твой, Богородице, но, яко 
имущая державу непобедимую, от всяких 
нас бед свободи, да зовем Ти: 

Радуйся, Владычице, иконою Твоёю Дон- 
скою в напастех нам помогающая. 


Икос 1 


Архангела благовестие слышавши, Пре- 
чистая соизволи воле Господа Своего и со 
смирением сердца отвеша: «Се, Раба Господ- 


ня, буди Мне по глаголу твоему». Мы же, ди– 


вящеся, како Сын Божий Сын Девы бывает, со 
Гавриилом Благодатную песньми почтим: 


Радуйся, Отроковице, от всех родов Бо- 


гоизбранная; 

Радуйся, скиние, Духом Святым осенен– 
ная. 

Радуйся, живоносная обителе Света Бо- 
жественнаго; 

Радуйся, Мати Божия, Спаса миру рожд- 
шая. 

Ралуйся, Яко Тобою, Благодатная, Не- 
вилимый нам видим бысть; 

Ралуйся, Всепетал, яко сотвори Ти ве- 
личие Сильный. 

Ралуйся, яко прославлением икон Твойх 
величие сие возвещается; 

Ралуйся, благодать и милость чулотвор- 
ными иконами Твойми нам являющая. 

Ралуйся, Владычице, иконою Твоею Дон- 
скою в напастех нам помогающая. 


Конлак 2 


Виляще Тя, Богородице, во объяти- 
их Младенца Христа лержашую и главою 
к пречистому лику Его кротце приникшую, 


разумеваем божественную любовь Твою и 
непрестанное о мире ходатайство. В шуй- 
це же держиши плат чистый, еже слезы 
плачущих скоро осушати, да никтоже от 
Тебе неутешен изыдет. Веруем, яко имаши 
велие дерзновение ко благосёрдию Вла- 
дыки, и Богу, лавшему нам Тебе, Благую 
Заступницу, благодарственно пойм: Алли- 


луия. 


Йкос 2 


Разум немощный не может постигнути 
глубину смиреннаго служения Твоего, Го- 
споже, на земли Искупителю нашему, не 
имевшему, где главу подклонити. Во дни 
уничижениа и страдания Сына Твоего, 
Богомати, оружие смертное прехождаше 
сердце Твое. Сего ради, сердцем сболезну- 
юще, глаголем Ти таковая: 

Радуйся, незлобивая Агнице, вертеп и 
ясли смиренно приявшая; 

Радуйся, Богоприймца Симебна скорб- 


ное проречение в сердце начертавшая. 


< хх хх хх < хх ху 


Радуиса, поношению Сына Божия со- 
стралавшая; 

Радуйся, крестный путь Его слезами оро- 
сившая. 

Радуйся, муки Его крестныя сердцем раз- 
делившая; 

Радуйся, Кресту предстоянием послу- 
шание воле Отца явившая. 

Радуйся, гробу Сына Твоего благосердый 
плач принесшая; 

Ралуйся, Воскресением Его обрадован- 
ная. 

Ралуйся, Влалычице, иконою Твоёю Дон- 
скою в напастех нам помогающая. 


Кондак 3 


Сила Вышняго содела Та, Благодатнаа, 
источник неоскудевающ утешения бел- 
ствующим. Многи бо скорби претерпев- 
ши, можеши и искушаемым помощи. 
Людем российским, люте страждущим от 
нашествия агарян, благоволила есй явити 


образ Твой в струях реки Дона в знаме- 


ние милости Твоея ко Отечеству наше- 
му, в защиту от враг видимых и невиди- 
мых, техже помощию Божиею побежлаю- 
ще, Спаситемо Богу пойм: Аллилуия. 


Йкос 3 


Имуше Тя первую Подвигоположницу, 
шествующую по стопам Владыки Христа, 
мужества исполняхуся первосвятителие 
Московстии и подвижницы благочестия 
Российстии, белы и напасти претерпе- 
вающе, учаще люди духом Господеви ра- 
ботати, ибо сила Божия в немощи совер- 
шается. Мы же, виляще веру отец наших 
и явление благодати, нравы злыя в добрыя 
претворившия, достойно Тя, Наставницу 
верных, ублажаем: 


Радуйся, насаждение веры и благочестия; 


Радуйся, образе несокрушимаго скорбей 
терпения. 

Радуйся, лоблести и веры богатство не- 
истощимое; 

Радуйся, духа уныния и боязни отгнание. 


Ралуйся, духа разума и крепости стя- 
жание; 

Радуйся, святых печальников земли Рос- 
сийстей возрастившая. 

Ралуйся, в струях Донских чудно икону 
Твою явившая; 

Радуйся, реки слез народных ёю изсу- 
шившаа. 

Ралуйся, Владычице, иконою Твоею Дон- 
скою в напастех нам помогающая. 


Конлак + 


Бура превеликаго нашествия агарянска- 
го потрясе землю Русскую, но не возможе 
угасити пламень веры в покров Твой, Бо– 
гомати Пречистая. Великий печальник 
наш преподобный Сергий, призвав на 
помощь Святую Троицу и Та, Владичице, 
со упованием благослови Великаго князя 
Димитрия с дружиною в поход противу 
агарян и прорече ему: «Победиши враги 
твоя»; темже научи всех пети Всесильно- 


му Богу, в Трбице славимому: Аллилуия. 


Виля икону Богоматере, на поле брани от 
Донских предел пришёлшую, и прияв от 
рук иноков послание Сергия преподоб- 
наго с напутием: «Да поможет ти Бог и 
Святая Богородица», — возраловася князь 
Димитрий, яко Сама Владычица грядёт 
на супостаты, и, воспрянув духом, с на- 
лёждею поведе вбины своя на тьмочис- 
ленныя пблчища и побёлу одержа. Икона 
же Твоя, Владычице, молниеносным бли- 
станием зрака Твоего враги устрашающи, 
залог побёлы являше. Сего ради благодар- 
ственно и радостно поём Ти похвальная 
сия: 

Радуйся, в явлении иконы Твоея лучами 
Солнца Правды верных осиявшая; 

Радуйся, Небесная Воеводо, Мати Госпо- 
да Сил. 

Радуйся, воинов-йноков на подвиг рат- 
ный избравшая и укрепившаа; 


Радуйся, Отечество наше от ига агарян- 


скаго свободившаа. 


Радуйся, воином мужества неодолимаго 
ларование; 

Радуйся, врага исконнаго грозное низ- 
вержение. 

Радуйся, преславную победу православно 
Тя чтущим даровавшая; 

Радуйся, земли Русския от века покрове 
и Помошнице. 

Радуйся, Владычице, иконою Твоёю Дон– 
скою в напастех нам помогающая. 


Кондак 5 


Богоявленною звездою возсия икона Твоя 
пресветлая, озаряющи утро брани и возве- 
щающи благословение Божие ратоборцем, 


на брань жестокую с агаряны подвйгшим- 


ся. Весь день той предстояще Сергий пре- 
подобный с братиею неотступно Престолу 
Святыя Троицы. Вечеру уже бившу, по- 
беду старец духом познав, о сем радостно 
провозгласи и благодарственное пение со- 
верши Всещелрому Богу, призывая и нас 
велегласно воспети Ему: Аллилуия. 


Виля очами веры течение битвы и мо- 
литвою ратоборцы укрепляя, поименно 
поминаше преподобный Сергий вожди и 
воины убиенныя. Мы же, имуще завет его 
память о таковех особо творити и виля- 
ще силу молитвы, побелу оружию прино- 
сящия, из глубины сердца воззовем Божи- 
ей Матери, Всемощней Покровительнице 
лушу свою полагающих за други своя: 

Ралуйся, воинов непреоборимая Спо- 
борнице; 

Ралуйся, меч гнева Божия смелым вру- 
чающая. 

Радуйся, из терния злостраданий венец 
побелы соплетающая; 

Радуйся, во бранех силу духа даже до под- 
вига возвышающая. 

Радуйся, болящих и ранами уязвленных 
не оставляющая; 


Ралуйся, убиенных на поле брани к веч- 


ному покою управляющая. 


Радуйся, родителей и вдовиц скорбящих 
благодатное утешение; 

Радуйся, Воеводо изрядная, имущая дер- 
жаву непобедимую. 

Радуйся, Владычице, иконою Твоёю 
Донскбю в напастех нам помогающая. 


Конлак 6 


Провозвестник спасения Москвы от вне- 
запнаго нашествия агарянскаго явися 06- 
раз Твой, Заступнице скорая. Неприяте- 
лем во град внити уже готовым, с верою и 
слезным молением обнесоша его людие по 
стенам и стогнам града и поставиша по- 
среде воев в походной церковице Сергия 
преподобнаго, и, в молитве прилежаще, 
усердно взываху Всемилостивому Спасу: 
Аллилуия. 


Йкос 6 


Возсиявшу солнцу, узреша стрегущии 


воини, акоопустестанагаран: нощию страх 


внезапу нападе на ня от некил велия силы 


и, смутившеса, бежаша неудержимо даже 
за пределы Российския и вси изгибоша. 
О Предивнал Заступнице наша! Твойми 
молитвами скорое избавление сие бысть. 
Да исполнится же древний храм сей, воз- 
высившийся на месте, идеже стояше чудо- 
творный образ Донский, гласа хвалы сея: 

Радуйся, града Москвы страже неусыпаяй; 

Радуйся, миротворца князя Даниила на- 
чало величию Москвы положити спо- 
добившаа. 

Радуйся, молитвами святителей и Сергия 
преподобнаго град наш ограждающая; 

Радуйся, в день скорби плач верных в 
радость претворяющая. 

Радуйся, коварнаго врага внезапным бег- 
ством истребившая; 

Ралуйся, упование на помощь Твою не 
посрамившая. 


Радуйся, свеце неугасимая, веры огнь 


воспламеняющая; 
Радуйся, Благодатная, яко Тобою с нами 


Радуйся, Владычице, иконою Твоею Дон- 
скою в напастех нам помогающая. 


Кондак 7 


Восхотевши оградити Русь православ- 
ную, Державная Покровительнице наша, 
многажды козни агарян и прочих ино- 
племённик разоряше, прелёлы страны 
нашея хранящи, и побёлы обильныя даже 
без крове полаваше. Егла же Великую и 
Малую Россию возсоединитиса благосло- 
вила есилем силу Отечества в единёнии 


народа нашего, в союзе любвё утвердила 


еси. Благоволи, о Мати Божия, в мире глу- 
боцевселенную сохранити, Тебе бо дадеса 
благодать всемирнаго заступленил пред 
Влалыкою всех, Егоже Воинства Небёсная 
славят, поюще Ему: Аллилуия. 


Йкос 7 


Новаго стража неусыпнаго грала Москвы 
достойно почтити хотяще, соборный храм 
модие благочестивии в Донстей обители 


соорудиша и на стенах храма воздвигоша 
изображение иконы Твоея, Богомати, в 
божественное ограждение страны нашея, 
яко да отынуде находящии врази отражени 
булут неотступными молитвами Твойми. 
Тебе же, яко сущей с нами, со упованием 
глаголем: 

Ралуйся, Бога Живаго храме олушевлен- 
ный; 

Ралуйся, Боголюбйвая, страну Россий- 
скую достоянием Свойм избравшая. 

Радуиса, нощных бдений и пений мо- 
лебных скорое слышание; 

Ралуйся, икону Твою, яко знамя побел 
неотъемлемое, даровавшаа. 

Радуйся, прекращением браней мир и 
радость приносящая; 

Радуйся, доброе пристанище душам, 
ищущим спасения. 

Радуйся, Мати мира, смятений волны 
укрощающая; 

Ралуйся, града Москвы и страны нашея 


Всемощная Предстательнице. 


Ралуйся, Владычице, иконою Твоею Дон- 
скою в напастех нам помогающая. 


Кондак 8 


Разсеяшася тучи напастей молитвами 
Твоими, Заступнице Всеблагая, теплая 
заря покаяния, восхолящи, предваряет 


токи благодати, призывающи к подви- 


гу: веровати право и жити свято. Простри 
же покров Твой, о Благодатная Мати, на 
всех грядущих тернистым, но вожделен- 
ным путем Христовых заповедей, ла вси 
познают, яко с нами Бог, Ему же поем: Ал- 


лилуия. 
Икос 8 


Весь мир зле страждет грех ради че- 
ловеческих, во зло его повергающих. В 
Тебе, Мати рода христианскаго, начало 
общаго избавления, исполнение всякия до– 
бродетели. Явй же нам, Богомудрал Дево, в 
Евангелии Сына Твоего Свет Божественный, 
да, отвергше горечь греха, сладость благо– 


честил обрящем, взывающе Ти сицевая: 

Радуйся, благодати живоносный источ- 
ниче; 

Радуйся, тоюже мира всего дивное пре- 
ображение. 

Ралуйся, Всеблаженная, ходящая в законе 
Господни непорочно; 

Радуйся, слезами покаяния орошающая 
нас благодатно. 

Радуйся, молитве серлёчней научающая; 

Радуйся, подвигу поста вспомоществую- 
щая. 

Радуйся, греховныя помыслы властно от- 
гоняющая; 

Радуйся, братолюбием темную злобу по- 
беждати повелевающая. 

Радуйся, Владычице, иконою Твоёю Дон- 
скою в напастех нам помогающая. 


Кондак 9 


Всех немощных крепосте, печальных 


утешение, страждущих посещение, вер- 


ных дерзновение Ты еси, Пречистая Вла- 


лычице Богородице; всех притекающих 
под сень Креста Господня ко спасению 
приводиши, ла последуот Искупителю 
Богу, поюще песнь: Аллилуия. 


Икос 9 


Витии многовещаннии не могут исчести, 
Человеколюбивая Мати, бездну шедрот 
Твойх, на злостражлущия и безпомощ- 
ныя изливаемых. И мы, сладость утешения 
в нуждах познавше, благословляем Тя с 
верою и чествуем с любовию, моления 


возносяще пред образом Твойм сицевая: 


Радуиса, безмолвие дивное в скорбех зем- 
ных показавшая; 

Радуйся, скорбящих и плачущих отрадо 
и утешение. 

Радуйся, болящих милосердал Целитель- 
нице; 

Радуиса, лолгонелужных сладости рай- 
ския тайное приобщение. 

Радуйся, страждущих любовию ближних 
окружающая; 


Ралуйся, влов и сирот незримая Питатель- 
нице. 

Радуйся, яко паче жемчуга слезами радо- 
сти икона Твоя украшается; 

Ралуйся, Отечествунашемупобелыобиль- 
ныя ларующая. 

Радуйся, Владычице, иконою Твоёю Дон- 
скою в напастех нам помогающая. 


Конлак 10 


Спасти хотя мир, Сын Божий из Те- 
бе, Дево, плотию облечеся, и благо- 
латию Егб палшее естество человеческое, 
грехом оскверненное, очищение и спа- 
сение приемлет. Дивное Божие смо- 
трение о нас Тоббю, Дево, содействием 
Святаго Духа исполняется, ако Ты еси 
воистину погибших взыскание и нерас- 
каянных грешников к покаянию тёпло- 
му увещание и, Тоббю от отчаяния гре- 


ховнаго избавляеми, дерзаем с веселием 


пети Искупителю Богу: Аллилуия. 


Йкос 10 


Стена еси несокрушимаа Церкве Хрис- 
товы, Всенепорочная Дево, верныя бо во 
искушениих укрепляеши и миром и лю- 
бовию ограждаеши. Сего ради и воздыхания 
молитвенная не умолкают зовущих Ти: 

Радуйся, от купели Крещения Благая Вос- 
приемнице; 

Радуйся, супругов благословенною лю- 
бовию венчание. 

Радуйся, матерем многотрудлным из- 
рядная Помощнице; 

Ралуйся, чад непокоривых твёрдая На- 
ставнице. 

Ралуйся, в сиротстве дивное утешение; 

Ралуйся, враждующих нечаемое прими- 
рение. 


Ралуйся, беззаконнующих светом прав- 


лы обличающая; 

Радуйся, грехи наша в мори милосердил 
растворяющая. 

Радуйся, Владычице, иконою Твоею Дон- 
скою в напастех нам помогающая. 


Кондак 11 


пение всеумиленное приносим Ти, вме- 
стившей Ипостасное Слово Божие. Агнец 
Божий сый, вземляй грех мира, Той зака- 
лается, еже датиса во вкушение верным. 
Сподоби же нас, Мати Божия, достойно 
причащатися Пречистых Тела и Крове Его, 
да, спасение улучивше, воспоём Жизно- 


давцу Богу: Аллилуия. 


Йкос 11 


Ащи Отца Небеснаго, Мати Сына Божия, 
Невесто Духа Святаго, неисчерпаемое 
море даров Божественных Ты еси, Всесвя- 
тая Дево. Умоли Человеколюбца Господа 
открыти нам источник всеоживляющия 
благодати, ла очищенным сердцем по- 
тщимся возрастити плоды Духа, в радости 
и веселии зовуше Ти: 

Радуйся, плодов Духа Святаго всецелое 
стяжание; 

Ралуйся, радостию духовною насыщение 
пречудное. 


Радуйся, мира непоколебимаго даро- 
вание благонадежное; 

Радуйся, благости любвеобильныя ис- 
полнение. 

Радуйся, милосердия о Христе насаж- 
дение неувядаемое; 

Радуйся, веры живыя утверждение несо- 
крушимое. 

Радуйся, кротости незлобивыя На- 
ставнице несравненная; 

Радуйся, спасения нашего срелостение 


вражды разрушившаа. 


Ралуйся, Владычице, иконою Твоёю 
Донскбю в напастех нам помогающая. 


Кондак 12 


Благодатную помошь многажды являла 
есй, Царице Небесная, чрез чудотворный 
Образ Твой Донский, егла смерть вскоре 
предстояше людем. Сего ради на обратней 
стране иконы сея древния изображено есть 
и всечестнбе Успение Твое, да всяк, подви– 
зающийся во славу Бога и на благо ближ- 


наго, не убоитса смерти, но, взирая, како 


Твоя душа приемлетса в руце Бога Живаго, 


с надеждео предает себе в час смертный 
Судии всех Богу, вопия Ему: Аллилуия. 


Икос 12 


Поюще Тя, в молитвах неусыпаю- 
щую Богородицу, Святёй Трдице пред- 
стоящую, вопием Ти: пробуди нас светом 
живоноснаго Успенил Твоего от смерто- 
носнаго сна нераденил о спасёнии ду- 
ши и испроси нам с Господом прими- 
рёния. Егла же приспеет жатва смертнал 
житию нашему, огради нас всесильным 
предстательством Твоим от духов злобы, 
ла, Тобою водими, достигнем Царствия 
Небеснаго, идеже незаходимое Солн- 
це Правлы невечёрний Свет Славы Бо- 
жёственныя изливает. О Всесвятая Дево, 
от Херувим воспеваемая, приими от 
нас, недостойных, похвалы сия: 

Радуйся, Обралованная, во Успении Тво- 
ем нас не оставляющая; 


Радуйся, Мати Всепетая, одесную Бога 
предстоящая. 

Радуйся, горняго мира боголепная кра- 
сото; 

Радуйся, кладезю богомыслия неисчер- 
паемый. 

Радуйся, мобве Божественныя светиль- 
ниче неугасаемый; 

Радуйся, греховных уз скорая Решитель- 
нице. 

Радуйся, воздушных мытарств про- 
хождение неоскудное; 

Радуйся, Благая Вратарнице, двери рай- 
ския верным отверзающая. 

Радуйся, Владычице, иконою Твоёю 
Донскою в напастех нам помогающая. 


Конлак 13 


О Всемилостивая Владычице Богороди- 
це, Российския страны дивная Заступнице, 
обидимых прибежище, грешных спасение! 
Отечество наше от враг защити, вселенную 


всю миром благослови, веру православную 


укрепи, скорби и крест со упованием по- 
нести помози, в любви и согласии всех нас 
соблюди и в ралость Господа внити спо- 
доби поющих Ему: Аллилуия. 


Этот кондак читается трижды. 
Затем йкос 1-й: 
«Архангела благовестие слышавши...» 
и кондак 1-й: «Взбранной Воеводе...» 


Молитва первая 


О Пресвятая Владычице, Дево Бого- 
родице, Заступнице наша Благая и скорая! 
Воспеваем Ти вси благодарственная за чӯд- 
ная дела Твоя. Песнословим от лет древ- 
них неотъемлемое заступление Твое граду 
Москве и стране нашей, чулотворным 06- 
разом Твойм Донским всегла являемое: в 


бегство обращаются полки чуждих, грады 


и веси невредими сохраняются, модие же 
от лютыя смерти избавляются; осушают- 


ся очи слезящая, умолкают стенания вер- 


ных, плач в ралость общую претворяется. 


Буди и нам, Пречистая Богородице, уте- 
шение в бедствиих, возрождение надеж- 
лы, образ мужества, источник милости и в 
скорбных обстояниих неистощимое тер- 
пение нам даруй. Полаждь коемуждо по 
прошению и нужде его: младенцы вос- 
питай, юныя уцеломудри и страху Божию 
научи, унывающия ободри и немощную 
старость поддержи. Посети в болезнех и 
печалех сущия, злыя сердца умягчи, бра- 
толюбие укрепи, мира и любви всех нас 
исполни. Примири, Благосердаа Мати, 
вражлующия и оправлай оклеветанныя, 
истреби пороки, да не восходят грехи 
наша пред Судиёю всяческих, да не по- 
стигнет нас праведный гнев Божий. 

Твойми молитвами, всемощным Тво- 
им покровом огради нас от нашествий 
вражиих, от глада, губительства, огня, ме- 
ча и всякаго инаго злострадания. Уповаем 
молитвами Твойми получити от Всевыш- 


няго Бога грехов прощение и изглаждение 
и с Богом примирение. Умоли стяжати нам 
Царствие Небесное и по скончании жиз- 
ни нашея олесную Престола Божия стати, 
идеже Ты, о Всепетая Дево, Святей Трои- 
це в вечней славе предстойши. Удостой и 
нас с лики Ангелов и святых тамо восхва- 
лити пречестное имя Сына Твоего со Без- 
начальным Его Отцем и Всесвятым и Бла- 
гим и Животворящим Его Духом во веки 
веков. Аминь. 


Молитва вторая 


К кому возопию, Владычице, к кому при- 
бегну вгорести моей, аще не к Тебе, Царице 
Небесная? Кто плач мой и воздыхание мое 
приймет, аще не Ты, Пренепорочная, на- 


деждо христиан и прибежище нам, греш- 


ным? Кто паче Тебе в напастех защитит? 
Услыши убо стенание мое, и приклони 
ухо Твое мне, Владычице Мати Бога моего, 
и не презри мя, требующаго Твоея помо- 
щи, и не отрини мене, грешнаго. Вразуми 


и научи ма, Царице Небесная, не отступи 
от мене, раба Твоего, Владичице, за роп- 


тание мое, буди мне Мати и Покровитель- 


ница. 

Вручаю себе милостивому покрову Тво- 
ему. Приведи ма, грешнаго, к тихой и без– 
мятежней жизни, да плачуся о гресех мо– 
их. Увы мне, к кому прибегну, повинный 
аз, аще не к Тебе, упованию и прибежи- 
щу грешных, в надежде на неизреченную 
милость Твою и щедроты? Кое ли слово за 
преступления моя изреци возмогу к ве- 
личеству славы Твоея? О, Владичице, Ца- 
рице Небесная, Ты мне Мати и надежда, 
Ты мне упование и прибежище, покров, 
заступление и помощь. 

Царице моя Преблагая и прескорая За- 
ступнице! Покрый Твойм ходатайством 
моя прегрешения, защитй мене от враг 
видимых и невидимых, умягчи сердца 
злых человек, востающих на мя. О Мати 
Господа моего Творца, Ты еси корень дев– 
ства и неувядаемый цвет чистоты. О Бо- 


городительнице, Ты подаждь ми помощь, 
немощствующему плотскими страстьми и 
болезнующему сердцем; едино бо Твое, и 
с Тобою Твоего Сына и Бога нашего ймам 


заступление, и Твойм пречулным засту- 


плением да оправдан буду и да избавлю- 
ся от всякия белы и напасти всесильными 
Твойми молитвами, Всечистая, и Непо- 
рочная, и Преславная Божия Мати Марие. 
Темже со упованием глаголю и вопию: 
Радуйся, Благодатная, радуйся, Обралован- 
ная, радуйся, Преблагословенная, Господь 
с Тобою. 


ПТ ШШ 
БОЖИЕЙ ТОР 


1 сентября — особый праздник — день 
памяти Донской иконы Божией Матери. 
В честь этого образа и победы, которую 
одержали наши предки на московской 
земле, отражая нашествие крымских татар 
в 1591 году, был заложен монастырь. Он 
основан на том самом месте, где в обозе 
русского ополчения в походной Сергие- 
вой церкви стоял Донской образ Божией 
Матери. 

Эта икона, по преданию, 8 сентября 
1380 гола, в день Куликовской битвы (на 
праздник Рождества Пресвятой Богороди- 
цы) вдохновляла русских воинов на побе- 


лу, находясь срели войска. После побело- 


носного сражения она была преподнесена 
в дар воеводе князю Димитрию, названно- 
му затем Донским. Князь также нарек ико- 
ну Донской и перевез ее в Успенский собор 
в Коломне. Позже выполненная по заказу 


вдовы Димитрия Донского в память о по- 
белах Великого князя Донская икона Бо- 


жией Матери была размещена в Благове- 


щенском соборе Кремля, а ныне хранится 
в Государственной Третьяковской галерее. 
Автором первообраза Донской иконы Пре- 
святой Божией Матери, которой молился 
в канун сражения с крымскими татарами 
за Москву царь Феодор Иоаннович, счита- 
ется преподобный Феофан Грек (1393 г.). 
Чудесное покровительство Божией Ма- 
тери и ее заступничество русским людям 
неоднократно проявлялось и более позд- 
ние времена — во время казанского похо- 
да Ивана Грозного в 1574 году, отражения 
наступлений крымских татар в 1646, 1647 
и 1648 годах, затем при взятии Петром 1 
Нарвы, совершившемся в 1704 году. Князь 
Василий Васильевич Голицын, отправля- 
ясь в поход на Крым 7 мая 1686 года, также 
взял с собой чудотворную Донскую икону. 
По возвращении в Донском монастыре ее 
встречали государи Иоанн, Петр и царев- 


на Софья. Связь Донского образа Божией 
Матери с историческими событиями не 
утрачивается ни в ХІХ, ни в ХХ столети- 
ях. Под покровом святой иконы завершил 
свой жизненный подвиг одиннадцатый 
Патриарх Московский и всея Руси Тихон, 
погребенный в Донском монастыре в день 
праздника Благовещения Пресвятой Бого- 
родицы. 

И поныне одной из главных святынь мо- 
настыря является Донская икона Божией 
Матери «древнейшего московского пись- 
ма» ХУГ века, установленная в Большом 
соборе обители в местном ряду иконоста- 
са. Это тот образ, с которым совершались 
крестные ходы в ХХ столетии. По сложив- 
шейся же традиции каждый год 1 сентя- 


бря в монастырь из Третьяковской галереи 


лоставляется первообраз Донской иконы, 
где перед древними святынями в течение 
суток непрерывно совершаются богослу- 

| особой торжественностью отмечаются 
в Донском монастыре дни, когда празднуется 
память святейшего Тихона, Патриарха Московско- 
го и всея Руси — 7 апреля (преставление) и 9 октя- 
бря (прославление), и День Донской иконы Божией 
Матери (1 сентября), являющийся теперь 
и главным праздником российского казачества. 


Все богослужения в Донском монастыре 


В седмичные дни 
7:00 Полунощница 
7:40 Часы Ш и МІ. Литургия. 
По окончании Литургии — лития об усопших 
9:30 Молебен с Акафистом свт. Тихону и водосвятием 
16:40 Вечернее богослужение 


По средам в 17:00 совершается всенощное бдение с акафистом 
Донской иконе Божией Матери. 


В субботу 
7:00 Полунощница 
7:40 Часы Ш и МІ. Литургия. По окончании 
Литургии — лития о усопших 
9:30 Молебен с Акафистом свт. Тихону и водосвятием 
10:00 Часы Ш и УІ, поздняя Литургия 
17:00 Всенощное бдение 


В воскресные дни 
6:40 Часы Ш и УІ, ранняя Литургия 
8:40 Часы Ш и УІ, средняя Литургия. По окончании — 
водосвятный молебен с акафистом свт. Тихону. 
9:40 Часы Ш и УІ, поздняя Литургия. 
По окончании — лития о усопших 
17:00 Всенощное бдение 


СО. 


